钦定古今图书集成/方舆汇编/职方典/第1041卷 > 福州府物产考一 府志
## 钦定古今图书集成/方舆汇编/职方典/第1041卷 > 福州府物产考一 府志

府总

糓属稻　，其岁一熟者曰大冬。又有各种，曰旱占，山田可种，附郭则少，曰天降来，霜降后熟，曰薰提，曰黄芒，与早稻同熟，曰占城，与晚稻同熟曰稐。早稻既获，苗始蕃，亦与晚稻同熟，曰土稐，多出洲田，其岁再熟者又有曰金洲，曰白香秫，又名糯。与早稻同熟者曰早秫，与晚稻同熟者曰晚秫，与大冬同熟者曰大冬秫。

《白油麻　味甘。生则气寒，炒则气热。夏种秋收。蔬属》

菘　与芜菁相类，茎短叶阔，厚而肥者曰“菘芥　。” 有青、紫、白三种，又有南芥、花芥、石芥。《芥蓝　》，叶如蓝而厚，味美。

《油菜　子》：可榨油。

莼　叶似凫葵浮水上，花黄白，子紫色，茎细如钗股，名“紫莼。” 味甘。

凫葵　即荇菜

瓮菜　旧名武菜，蔓生，花白。能解野葛毒。张司空云：“魏武帝啖野葛至一尺，应是先食此菜也。” 《遁斋闲览》又云：“菜本生东夷，人用瓮载其种归，故以为名。”

水芹　生池泽中，有二种：荻芹、赤芹。

菠薐　：本出《颇薐》国，俗讹“颇” 为“菠。”

《莙荙　》茎灰，淋汁洗衣，白如玉色。

东风菜　：叶长、茎紫。先春而生，故名。

《香蕈　一名“椹” ，著朽木中生，色黑，味佳》。

菌　俗谓之菰，有《红菰蕈》。菰性热，冬月生。《石花菜　》生山石间，性寒，暑月成冻。

海藻　叶大，生深海底。

紫菜　“附石生海上，色本青，晒干则紫。”

鹿角菜　生海中。能解面热。

《苔菜　》海苔也，色绿。

薯蓣　俗名“山药。” 又一种根皮近黄，大者可重斤馀，俗呼为“薯。”

番薯　：皮紫，味稍甘，于薯芋。尢易生。郡本无此种。自万历甲午荒后，都御史金学曾抚闽，从外番觅种归，教民种树以当榖。食足，果其腹荒，不为灾。

蔓青　　　　、苦荬　　　　《木耳果》之属。

“荔枝　，树高二三丈许，大可合抱，四时不凋。叶类冬青，花似木樨，性畏高寒，郡西、北境皆不可种。” 连江之南虽有植者，其熟差晚，过北岭始大盛。闽产比南海，巴蜀犹殊绝焉。蔡襄《谱》：为果品第一，其目最多：曰虎皮红，色绝大，绕腹有青纹，类虎斑。曰牛心，长二寸馀，皮厚肉涩。曰玳瑁红，有黑点如玳瑁斑。曰“江家绿，皮绿” 刺红，大如鸡子。曰绿核，色丹而小，他种皆紫核，此独以绿见异。曰圆丁香，他种蒂大下锐，此独体圆，与味俱胜。曰硫黄，色黄刺微红。曰米柿，色如柿红而扁大。曰蒲萄，穗一朵至一二百，附枝而生。曰蚶壳，壳为深渠如瓦屋。曰小丁香，核如小丁香，俗谓之槱核。曰大丁香，壳厚色紫，肉多而微涩。曰双髻小红。每孕皆并蒂骈首。曰真珠，肉圆白如珠。曰十八娘，色深红而细长，以少女比之，俗谓闽王有女弟好啖此品，因而得名。曰将军红。五代间有为此官者种之，后人因以其官名曰“钗头” ，颗红而小。曰粉红。荔枝多深红，而此独色浅，如傅朱粉之状。以上皆佳品也。曰中元红。荔将绝才熟，以晚重于时。曰火山。核大而味酸。四月先熟。以上皆中品也。更有《蔡谱》所未详者。其最佳。

曰“一品红” ，荔中极品，故名曰“状元红” ，颗极大，味清甘，亦荔中第一。曰桂林，皮粗厚，大如鸡子，味甘，曰“中冠” ，体圆核小，皮光味清，大不如桂林，成熟时香闻数里，凤冈所产为最。曰金钟，形如钟，皮略粗厚，色如朱砂，味甘，大类桂林，俱以六月熟。曰胜画，皮厚刺尖，味甘肉丰，大如桂林，七月熟，出长乐县六都者为最。曰鸡“引子” ，朵数十枚，大小错出，其大者核小，小者无核，七月熟，树在城门山宋侍郎郑公湜墓前曰“凤池超” ，实圆味甘，出尚干乡故御史林公𬬩家，其次佳曰“驰蹄” ，长大而甘柔，曰“金㯶” ，上锐下方，色深黄，曰“栗玉” ，似金㯶而圆，刺尖，有金线界其中，曰“矿玉” ，皮粗厚，味甘浓，曰“红绣鞋” ，实小而尖，形如角黍，核如丁香，味极甘美。曰“龙牙” ，色红长二寸许，上下俱方。曰“天柱” ，以树极高大，故名。曰“满林香” ，皮微黄，味甘香倍于众品。曰“鹅卵” ，皮光无剌，色红。曰“蜜丸” ，味甘肉厚，俗呼肉丸。曰“白蜜” ，皮粉红，甘如蜜。曰“鸡肝” ，实扁味甘，色红无核。已上熟，俱以六月。其中品曰“馒头” ，皮粗厚，味甘，大如馒头。曰“磨盘” ，大如鸡子，近蒂处甚平，曰“马先白” ，其熟最早，味不甚甘。曰“松柏蕾” ，皮厚而粗，味涩，大如松子，曰“将军帽” ，实如松蕾，皮厚肉涩，曰“醋瓮” ，色微黄，味酸。更有异品，曰“绿珠” ，或名结绿，俗呼为绿荔枝，实如山榛，无核，味最清，至熟时，实与叶无辨，惟凤冈有之曰“星球红” ，枝条生叶，叶比他种差厚，色红而不绛，蒂根于脐，锐者如瓜，扁者如橘，圆者如鸡子，颀者如皂荚，殊形诡状，核皆如丁香。亦有无核者，食之甘脆有韵，夺其枝而植者，竟莫能逮焉。出灵岫里，今永庆里亦有之。又有山荔枝数种，曰胜江萍，皮光味甘，或呼为“胜江。” 陈净、江瓶俱此种。曰“鹊卵” ，皮薄实圆，斑如鹊卵，味微酸，七月熟，此山枝中之佳品也。曰牛胆，颗极大，一握仅三四枚，出水西桐坑。此山枝中之异品也。曰“山中冠” ，实大而圆，荔将尽时始熟，味微酸涩。曰“山金锤” ，实大微长。曰“中秋绿” ，色绿，味微酸，熟最后，此山枝中之中品也。

柑　：有酥柑、佛头柑、脂柑、里尾柑。

龙眼　俗呼圆眼，一名益智。树似荔枝而叶微小，凌冬不凋。七八月熟，壳色褐黄，圆如弹，肉白而甘。昔左思赋云：“旁挺龙目，侧生荔枝。” 盖称双美云。

橄榄　，木端直而高，秋实先苦后甘，脆美者曰碧玉。又一种曰丁香，极小而隽永。或云移种异土，则化为别物，如橘化为枳之类。按宋张世南《游宦纪闻》云：“家中尝手植闽中橄榄核于小圃，伺其萌茁，再岁而树壮，畏霜覆以屋，又三岁高二丈许，始实。初如菉豆，凡两月渐大，有堕地者，视之，木槵子也。皮可洗衣，功不让” 皂角核，则以为念珠者，地土风气之能移物性如是耶？橙　有佛头橙、蜜橙、青橙、雏橙、栾橙、香绵橙，橘　有镜橘、酒橘、四时橘、剪橘、猴橘、洞庭橘、连江橘、里尾橘、漳橘原出漳州，金橘实小。

柚　亦名“香柑。” 树高二三丈，实黄大，金黄色，皮厚，肉白，味甘酸。又一种肉红而味甘。

香橼　：大者长尺馀，黄色，皮厚而香。一种如人指，名“佛手柑。”

桃　：有梅桃、金桃、匾桃、七月桃、十月桃、白蜜桃、矮桃、苦桃。

李　。《有白李》。《胭脂李》。《琥珀李》。《夫人李》。《真珠李》。《鹅黄李》。

梨　有鹅梨、轻消梨、拒霜梨、水梨、赤梨、紫梨、煤梨，其麋者谓之“绵梨”，更有别名曰“青皮。”六月，雪。

杏　圆者名“金杏” ，扁而青黄者名“木杏。”

梅　有酥梅、桃梅、李梅、《杏梅》、摇梅，形大如鸡子。杨梅　，木似荔枝，叶稠阴厚，其实生青熟红，无皮壳。

枇杷　一名《卢橘。四时不凋》。

银杏　一名“鸭脚” ，又名《公孙树》。

甘蔗　有二种：赤者曰昆仑蔗，白者曰荻蔗，汁可为沙糖。其长者可八九尺，俗呼为“杖蔗。” 宋孝武《送魏武蔗百挺》是也。

栗　外刺如猬，山邑多产。

蕉　俗呼为“巴蕉。” 有象牙蕉，树高丈馀，实大。佛指蕉，树高五、六尺，实差小。美人蕉，红花无实。又一种无花实，苗可织为布。又有番蕉。

枣　有黄白二色，方者名“骰子” ，尖长者名“龙牙” ，脆而甘者名“面枣。” 葡萄　有青紫二色，闽产多青者。

芡实　俗名“鸡头莲” ，先实后花，昼合而宵放。芰　菱也。其花亦昼合宵放，随月转移。

樱桃　四月熟，深红者为朱樱，黄晶者为蜡樱。木瓜　状如柰，花红，实如小瓜，《尔雅》所谓“楙木” 是也。

《土瓜　一名“新萝葛。” 藤似葛，根大如盂，色青白》。味甘。

柿　：有花柿、卵柿、乌柿、朱柿。

林檎　一名来禽，又名花红，有甘、酢二种。柰　似林檎而青小，花白，味苦。

杨桃　，色青黄，核如枣核，实有五瓣。

《王坛子　》：相传越王祭坛边有，因名。形如弹丸，俗名“黄弹。”

菩提果　，花如冠蕤，叶似冬青，实似枇杷而大。味清甘而香，自西域来，故名“菩提。”

金斗　实红，叶似橄榄而长。

《无花果　》，其树繁阴，实黄如栗。

馀甘　《海物异名记》：“庵摩勒果圆莹如珠，食之馀味始甘。” 出福清。

山核桃　：木高数丈，叶如梧桐。《三辅黄图》谓之“万岁子。”

木属

榕　其大数围，凌冬不凋，虽结驷可庇，郡城独蕃，故名榕城。至剑州界则无。《旧志》作“槦” ，以其拥肿不中绳墨，故名。然以其荫覆宽广，宜从容为是。

樟　树大气辛，汁可为脑，木堪为舟。

桐　有四种：青桐，皮叶俱青而无子；梧桐，皮白而有子；白桐，有花与子，一名“椅桐” ；冈桐，似白桐无子，可为琴瑟。

相思　木坚有文，堪作器用。《左思赋》所云“相思之树” ，此也。

𣗋　不高大，枝有刺，子似茱萸而香，味辛如椒，杀腥物。

椒　本有刺，子孕生而热，味辛。生蜀都者曰“蜀椒” ，西戎者曰“胡椒” ，本土者则曰“土椒。”

黄杨　：叶细皮薄，岁长三寸，至闰年则缩一寸。东坡诗：“惟有黄杨厄闰年” ，此也。木坚实，可为器用。

黄蘗　木，枝与石榴无辨，皮黄子赤，如枸杞子，两头《尖枝可锉以染黄》。生于山石之间，其味绝苦。

《木槵　》：“叶如橄榄而小，实可以浣衣，子可以贯为数珠。”

朴　叶如茄，条差小，其皮麤，故名。

椿　叶似橄榄，芽香可啖。

楮　皮有斑花。其皮可以为布，亦可𢭏以为纸。实如杨梅。

栋　树有雌雄，雄者根赤无子，雌者根白有子。樗　木形干类椿，大而无用。

梓　似桐而叶小，花紫理，白色而生子者橡　，高可二三丈，三四月开花，八九月结实，名“皂斗” ，其实可以染皂。

桄榔　木似㯶榈，有节，叶亦如之，外坚中虚。石楠　叶如枇杷，有刺，凌冬不凋。植庭宇间，阴翳可爱。其木坚硬，可为斧柯。

柽　一名“西河柳” ，皮赤如绛，一名“雨师” ，枝叶似杉。

㯶　叶红如枫，实有脂，可为烛。枫　似白杨，叶圆而岐，有三角，二月花，色白，取其脂，可以为香。

杉　叶如刺，干劲直，大者合抱，可中栋梁。槠　木似柞子，可食，为柱不腐。

㯶榈　，亦曰“栟榈。” 高一二丈，傍舞枝条，叶尺馀，中包如鱼子，鹅黄色。其棕可为绳。

白牙　最白，可为器玩。

水杨　：叶圆而阔，枝条矩硬，多生水岸。

皂荚　有雌雄，雄者不实，凿木干方寸，以雌木填之，乃实。

青刚　：叶似石楠木，纹如黄杨，堪作鞍桥。冬青　，一名“万年枝。”

吉兆藤　《三山志》作吉钓藤，亦名乌理藤，色紫，老者可贴双陆局，道家呼其根为降真香。王孙藤　　　金刚藤　　　香藤。

竹属

《慈竹　》丛生即子母竹生不离本。

斑竹　《三山志》名为“研竹。”

《鹤膝》竹　，似灵寿，不须斲削，自合杖制。

箭竹　可为箭干

苦竹　笋味甚苦。又有《苦伏竹》。

澹竹　，肉薄，节间有粉，可烧竹沥。

石竹　：节疏而平，可为器用。

《江南》竹　粗大而坚直。

秋竹　：甚小，以为篾用。

虫竹　：丛生如芦，每节生虫。

豁竹　：节长细笋，味最美。一作“《奯竹筋》竹　” ，肉厚而窍小，可为弓弩材。

紫竹　可截为管

《方竹　》寿山、方广岩俱有之。

人面竹　，其节一俯一仰，如人面然。

《水竹　》植石盂中，可为玩。

《黄金间》碧玉竹　，一黄一青，横竖相间，山中多有之，高湖产者绝钜。

含朵竹　　　、凤尾竹　　　、观音竹。

药属

《香薷　》：性堪避暑。

泽兰　俗名《千里吉》。

小青　三月生花

庵䕡　状如蒿艾，可避蛇。《石垂　三月有花，四月采》。治蛊毒。

感藤　如鸡卵大，汁甘美如蜜，生研敷蛇虫咬疮。一名“甘藤。”

《土红花　》叶“上青下白，根如葛头。”

何首乌　春生苗，叶叶相对，根大如拳，雄赤而雌白。

独脚仙　叶圆，上青下紫，脚长三、四寸。

《赤孙施　》叶如浮萍。

紫金牛　，叶如荼，上绿下紫，实圆，红如丹朱。《桑螵》蛸　，螳螂子也，附桑枝者佳。

《建水草　》，枝叶似桑。

《琼田草　》：春生苗叶，无花。

《鸡樱草　》：叶如红花而有刺，青色。

白蘘荷　《叶似甘焦，根似姜芽》。能解虫毒，亦云“辟蛇。”

《海螵蛸　》《墨鱼板　》俱出府城。

紫金藤　：春初生，叶青色。。